แบบรายงานการประชุม

รายงานการประชุมสภาองค์การบริหารส่วนตำบลตะโละไกรทอง

สมัยสามัญ สมัยที่ 3 ครั้งที่ 1 ประจำปี 2563

เมื่อวันที่ 17 สิงหาคม 2563

ณ ห้องประชุมสภาองค์การบริหารส่วนตำบลตะโละไกรทอง

.....................................................

ผู้มาประชุม

1.นายก่อลา บือราเฮง ตำแหน่งประธานสภา อบต.

2.นายอาสุดิน สามะ ตำแหน่งรองประธานสภา อบต.

3.นายนิมะ นาเซ ตำแหน่งเลขานุการสภา อบต.

4.นางมนัญญา กาญจนาภาส ตำแหน่งสมาชิกสภา อบต.

5.นางสาวรอบียะห์ โกะเลาะ ตำแหน่งสมาชิกสภา อบต.

6.นายอัลมูบาร็อค ดอเลาะ ตำแหน่งสมาชิกสภา อบต.

7.นายลาเต๊ะ แคเม๊าะ ตำแหน่งสมาชิกสภา อบต.

8.นายฟารอซี เจะเซ็ง ตำแหน่งสมาชิกสภา อบต.

9.นายอับดุลฮาเรส เจ๊ะแว ตำแหน่งสมาชิกสภา อบต.

10.นายกุศล แก้วเอียด ตำแหน่งสมาชิกสภา อบต.

11.นายวนิชย์ ขวัญนุ้ย ตำแหน่งสมาชิกสภา อบต.

12.นายมะรอสะนี ลอมา ตำแหน่งสมาชิกสภา อบต.

13.นายอุดม อินทร์แก้ว ตำแหน่งสมาชิกสภา อบต.

14.นายสมาน ยูโซะ ตำแหน่งสมาชิกสภา อบต.

15.นายการี โต๊ะกือดุง ตำแหน่งสมาชิกสภา อบต.

ผู้ไม่มาประชุม

-ไม่มี-

ผู้มาร่วมประชุม

1.นายอาหะมัดอัสลาม ฮาแว นายก อบต.

2.นายอาหามะ สูดิง รองนายก อบต.

3.นางแฉล้ม อินทชูด รองนายก อบต.

4.นางมาลี ศุกร์เพ็ง รองปลัด อบต.

5.นายรังสฤษฏ์ สามะ หัวหน้าสำนักปลัด

/6.ก้องศักดิ์...

-2-

6.นายก้องศักดิ์ ไชยสิทธิ์ ผอ.กองช่าง

7.นางสาวฮานานี หะยีมิง ผอ.กองคลัง

8.นางสาวกูดารณี เงาะมะเจะ นักวิเคราะห์นโยบายและแผน

9.นายสุลกิพลี แวดามิ ประชาคม

10.นายมะอิรือมิง ฮาแว ประชาคม

เริ่มประชุมเวลา 09.30 น.

นิมะ นาเซ เมื่อที่ประชุมครบองค์ประชุมแล้วเลขานุการฯได้ให้สัญญาณเรียกผู้เข้าประชุมเข้าห้อง

เลขานุการสภา

ประชุม โดยนายก่อลา บือราเฮง ทำหน้าที่ประธานในที่ประชุม และประธานกล่าวได้กล่าวเปิดประชุมสภาสมัยสามัญสมัยที่ 3 ครั้งที่ 1 ประจำปี 2562 โดยมีระเบียบวาระการประชุม ดังนี้

ระเบียบวาระที่ 1 เรื่องที่ประธานจะแจ้งต่อประชุม

* 1. ประธานสภาฯแจ้งต่อที่ประชุมว่าปัจจุบันสถานการณ์การแพร่ระบาดของโรค

ก่อลา บือราเฮง

ประธานสภาฯ

การสภา

โควิด-19 ในประเทศไทยได้คลี่คลายลงไปมากแล้ว ไม่พบผู้ติดเชื้อเป็นเวลานาน

พอสมควร แต่เนื่องจากประเทศเพื่อนบ้านซึ่งมีพื้นที่ติดกับชายแดนไทยมีการระบาดของโรคโควิด-19 ซึ่งพบผู้ติดเชื้อต่อวันจำนวนหลายรายบางคนไม่ได้แสดงอาการออกมา จึงเป็นอันตรายต่อผู้ที่มีภาวะเสี่ยงสูง เช่นผู้สูงอายุ เด็กเล็ก หรือผู้ที่มีโรคประจำตัวอยู่แล้ว ทางรัฐบาลได้แจ้งให้หน่วยงานความมั่นคง หน่วยงานปกครองและองค์กรปกครองส่วนท้องถิ่นต้องเฝ้าระวังการลักลอมข้ามประเทศทางเส้นทางธรรมชาติ หากพบเห็นกรุณาแจ้งหน่วยงานที่เกี่ยวข้องเข้าไปดำเนินการโดยทันที จึงขอฝากประชาสัมพันธ์ถึงท่านสมาชิกทุกท่าน และเน้นย้ำเรื่องการ์ดอย่าตก ไม่ประมาท สวมหน้าการอนามัยตลอดในที่ที่มีการชุมนุมของผู้คนมากๆ หรือเป็นพื้นที่ที่คนต่างชาติเข้ามาทำงานในประเทศไทย จึงขอความร่วมมือจากทุกท่านร่วมกันดำเนินการและประชาสัมพันธ์ให้ชาวบ้านทราบด้วย อย่าลืมการ์ดอย่าตก

มติที่ประชุม รับทราบ

ระเบียบวาระที่ 2 เรื่องรับรองรายงานการประชุม

นิมะ นาเซ

รายงานการประชุมสภาองค์การบริหารส่วนตำบลตะโละไกรทองสมัยสามัญ สมัยแรก ครั้งที่ 1 เมื่อวันที่ 11 กุมภาพันธ์ 2563 เลขานุการฯได้แนบบันทึกรายงานการประชุมพร้อมหนังสือเชิญประชุมแล้วให้กับสมาชิกสภาทุกท่านแล้ว จากนั้นเลขานุการได้อ่านบันทึกรายงานการประชุมสภาสมัยสามัญ สมัยแรก ครั้งที่ 1 เมื่อวันที่ 11 กุมภาพันธ์

เลขานุการสภา

2563 ให้สมาชิกสภาฟังอีกครั้ง ทั้งนี้คณะกรรมการตรวจรายงานการประชุมได้ตรวจสอบแล้วและได้ลงนามเป็นที่เรียบร้อยแล้ว

เมื่อทุกท่านได้อ่านบันทึกรายงานการประชุมแล้ว และตรวจสอบเป็นที่เรียบร้อยแล้วหากสมาชิกสภาท่านใดสงสัยหรือมีข้อคิดเห็นหรือจะค้านรายงานการประชุมครั้งที่ผ่านมา ขอเรียนเชิญสมาชิกสภาชี้แจงและเหตุผลในการค้าน

ก่อลา บือราเฮง

ประธานสภาฯ

-3-

มติที่ประชุม -ไม่มี-

ก่อลา บือราเฮง

ประธานสภาฯ

เมื่อไม่มีสมาชิกสภาสงสัยหรือค้านรายงานการประชุม ประธานสภาขอมติที่ประชุมด้วยการยกมือ เพื่อรับรองรายงานการประชุมสภาสมัยแรก ครั้งที่ 1 เมื่อวันที่ 11 กุมภาพันธ์ 2563

มติที่ประชุม มีมติเป็นเอกฉันท์ รับรองรายงานการประชุม 15 เสียง

ไม่รับรองรายงานการประชุม – เสียง

งดออกเสียง 1 คน

**ระเบียบวาระที่ 3 เรื่องที่เสนอใหม่**

ก่อลา บือราเฮง

ประธานสภาฯ

3.1 ญัตติการพิจารณาให้ความเห็นชอบร่างข้อบัญญัติองค์การบริหารส่วนตำบล ตะโละไกรทอง เรื่องข้อบัญญัติงบประมาณรายจ่ายประจำปี พ.ศ.2564

การพิจารณาร่างข้อบัญญัติงบประมาณรายจ่ายประจำปี 2564 ตามที่ผู้บริหารได้เสนอต่อสภาเพื่อพิจารณาให้ความเห็นชอบ ประธานสภาขอให้เลขานุการสภาฯได้ชี้แจงแนวทาง ขั้นตอนระเบียบ กฎหมายที่เกี่ยวข้องกับการพิจารณาร่างข้อบัญญัติงบประมาณรายจ่ายประจำปี 2564 ให้สมาชิกสภาและผู้บริหารได้รับทราบก่อนการพิจารณา

เลขานุการสภาฯได้ชี้แจงระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 สำหรับการจัดทำงบประมาณรายจ่ายประจำปี ข้อ 22 ให้ใช้แผนพัฒนาขององค์กรปกครองส่วนท้องถิ่นเป็นแนวทางในการการจัดทำงบประมาณ ให้หัวหน้าหน่วยงาน จัดทำประมาณการรายรับ และงบประมาณรายจ่าย และให้หัวหน้าหน่วยงานคลังรวบรวม งานการเงิน และสถิติต่างๆ ของทุกหน่วยงาน เพื่อใช้ประกอบการคำนวณขอตั้งงบประมาณ เสนอต่อเจ้าหน้าที่งบประมาณข้อ 23 ให้เจ้าหน้าที่งบประมาณทำการพิจารณาตรวจสอบวิเคราะห์และแก้ไขงบประมาณในขั้นต้น แล้วให้เสนอต่อคณะผู้บริหารท้องถิ่น เมื่อคณะผู้บริหารท้องถิ่นได้พิจารณาอนุมัติให้ตั้งงบประมาณยอดใด เป็นงบประมาณประจำปีแล้วให้เจ้าหน้าที่งบประมาณรวบรวม และจำทำเป็นร่างงบประมาณรายจ่ายเสนอต่อคณะผู้บริหารท้องถิ่น อีกครั้งหนึ่งเพื่อผู้บริหารท้องถิ่นได้นำเสนอต่อสภาท้องถิ่นภายใน 15 สิงหาคม ข้อ 24 ในกรณีที่คณะผู้บริหารท้องถิ่น พิจารณาแล้วเห็นว่าไม่สามารถที่จะนำร่างงบประมาณรายจ่ายประจำปีเสนอต่อสภาได้ทันภายในระยะเวลาที่กำหนดไว้ให้เสนอขออนุมัติต่อสภาท้องถิ่น แล้วรายงานผู้ว่าราชการจังหวัดทราบสำหรับองค์การบริหารส่วนตำบลให้รายงานนายอำเภอหรือปลัดอำเภอผู้เป็นหัวหน้ากิ่งอำเภอ

นิมะ นาเซ

เลขานุการสภาฯ

-4-

ข้อ 25 การพิจารณาให้ความเห็นชอบร่างงบประมาณรายจ่ายของสภาท้องถิ่นและการพิจารณาอนุมัติร่างงบประมาณรายจ่ายของผู้มีอำนาจอนุมัติให้เป็นไปตามที่กำหนดไว้ในกฎหมาย ระเบียบ ข้อบังคับของ อปท.แต่ละรูปแบบ

ระเบียบกระทรวงมหาดไทยว่าด้วยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม (ฉบับที่ 2 ) พ.ศ.2554

ข้อ 58 ญัตติร่างข้อบัญญัติงบประมาณให้ผู้บริหารท้องถิ่นยื่นต่อสภาท้องถิ่นตามแบบและวิธีการภายในระยะเวลาที่กำหนดไว้ในระเบียบกระทรวงมหาดไทยว่าด้วยวิธีการงบประมาณ

หนังสือกระทรวงมหาดไทย ที่ มท0808.2/ว 3842 ลงวันที่ 30 มิถุนายน 2563

เรื่อง ซักซ้อมการจัดทำงบประมาณรายจ่ายประจำปี 2564 ขององค์กรปกครองส่วนท้องถิ่น

มติที่ประชุม รับทราบ

เมื่อทุกท่านได้รับทราบแนวทางและขั้นตอนแล้วลำดับต่อไปขอเรียนเชิญนายก อบต.กล่าวคำแถลงต่อสภาและเสนอร่างข้อบัญญัติงบประมาณรายจ่ายประจำปี พ.ศ. 2564

ก่อลา บือราเฮง

ประธานสภาฯ

อาหะมัดอัสลาม ฮาแว

นายก อบต.

เรียนประธานสภา สมาชิกสภาองค์การบริหารส่วนตำบลตะโละไกรทองและผู้เข้าร่วมประชุมทุกท่าน ผมนายอาหะมัดอัสลาม ฮาแว นายกองค์การบริหารส่วนตำบลตะโละไกรทอง บัดนี้ถึงเวลาที่คณะผู้บริหารขององค์การบริหารส่วนตำบลตะโละไกรทองจะได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบล ตะโละไกรทองอีกครั้งหนึ่ง ฉะนั้นในโอกาสนี้ ผมในฐานะนายกองค์การบริหารส่วนตำบลตะโละไกรทองจึงขอชี้แจงให้ท่านประธานสภาและสมาชิกสภาทุกท่านได้ทราบถึงสถานะการคลังตลอดจนหลักการและแนวนโยบายการดำเนินการในปีงบประมาณ พ.ศ.2563 ดังต่อไปนี้ สถานะการคลัง งบประมาณรายจ่ายทั่วไปในปีงบประมาณ พ.ศ.2563 ณ วันที่ 31 กรกฎาคม 2563 อบต.ตะโละไกรทองมีสถานะการเงิน ดังนี้

1.เงินฝากธนาคาร จำนวน 19,646,192.19 บาท

2.เงินสะสม จำนวน 5,539,363.08 บาท

3.ทุนสำรองสะสม จำนวน 6,279,071.44

รายรับ ณ วันที่ 31 กรกฎาคม 2563

รายรับจริง 26,257,970.52 บาทประกอบด้วย

หมวดภาษีอากร 4,110.27 บาท

หมวดค่าธรรมเนียม ค่าปรับ และใบอนุญาต จำนวน 3,079.10บาท

-5-

หมวดรายได้จากทรัพย์สิน จำนวน 64,944.27 บาท

หมวดรายได้เบ็ดเตล็ด จำนวน 4,165.01 บาท

หมวดภาษีจัดสรร 11,700,688.87 บาท

หมวดเงินอุดหนุนทั่วไป จำนวน 14,480,983 บาท

รายจ่ายจริง ณ วันที่ 31 กรกฎาคม 2561

รายจ่ายจริงจำนวน 20,602,645.83 บาท ประกอบด้วย

งบกลาง 6,492,364 บาท

งบบุคลากร จำนวน 4,899,884 บาท

งบดำเนินงาน จำนวน 5,420,597.83 บาท

งบลงทุน จำนวน 2,134,340 บาท

งบอุดหนุน จำนวน 1,655,460 บาท

โดยที่เป็นการสมควรตั้งงบประมาณรายจ่ายประจำปีงบประมาณ พ.ศ.2564 อาศัยอำนาจตามความในพระราชบัญญัติสภาตำบลและองค์การบริหารส่วนตำบล พ.ศ. 2537 (แก้ไขเพิ่มเติมถึงฉบับที่ 6 พ.ศ.2552) มาตรา 87 จึงตราข้อบัญญัติงบประมาณขึ้นไว้โดยความเห็นชอบของสภาองค์การบริหารส่วนตำบลตะโละไกรทอง และโดยอนุมัติของนายอำเภอไม้แก่น ดังต่อไปนี้

ข้อ 1 ข้อบัญญัติ นี้เรียกว่า “ข้อบัญญัติองค์การบริหารส่วนตำบลตะโละไกรทอง เรื่อง งบประมาณรายจ่ายประจำปีงบประมาณ พ.ศ.2564”

ข้อ 2 ข้อบัญญัตินี้ให้ใช้บังคับตั้งแต่วันที่ 1 ตุลาคม 2563 เป็นต้นไป

ข้อ 3 งบประมาณรายจ่ายประจำปีงบประมาณ พ.ศ.2564 เป็นจำนวนรวมทั้งสิ้น

32,330,000 บาท

ข้อ 4 ข้อบัญญัติงบประมาณรายจ่ายประจำปี พ.ศ.2564 ตั้งจ่ายจากรายได้จัดเก็บเอง รายได้ที่รัฐบาลจัดเก็บและจัดสรรให้ และงบประมาณอุดหนุนทั่วไป ให้ตั้งจ่ายเป็นจำนวนทั้งสิ้น 32,300,000 บาท โดยแยกรายละเอียดแผนงานได้ ดังนี้

**ด้านบริหารทั่วไป**

แผนงานบริหารงานทั่วไป ยอดรวม 9,542,280 บาท

แผนงานการรักษาความสงบภายใน ยอดรวม 805,000 บาท

**ด้านบริการชุมชนและสังคม**

แผนงานการศึกษา ยอดรวม 4,486,980 บาท

แผนงานสาธารณสุข ยอดรวม 705,930 บาท

แผนงานสังคมสงเคราะห์ ยอดรวม 728,041 บาท

แผนงานเคหะและชุมชน ยอดรวม 2,532,645 บาท

แผนงานสร้างความเข้มแข็งของชุมชน ยอดรวม 624,250 บาท

แผนงานการศาสนาวัฒนธรรมและนันทนาการ ยอดรวม 1,128,600 บาท

-6-

**ด้านการเศรษฐกิจ**

แผนงานอุตสาหกรรมและการโยธา ยอดรวม 2,349,000 บาท

แผนงานการเกษตร ยอดรวม 87,000 บาท

ด้านการดำเนินอื่น

แผนงานงบกลาง ยอดรวม 9,310,274 บาท

**งบประมาณรายจ่ายทั้งสิ้น 32,300,000**

**ประมาณการรายรับ ประกอบด้วย**

หมวดภาษีอากร 36,000 บาท มีรายละเอียด ดังนี้

ภาษีที่ดินและสิ่งปลูกสร้าง ประมาณการ 2,000 บาท

ภาษีโรงเรือนและที่ดิน ประมาณการ 19,000 บาท

ภาษีบำรุงท้องที่ ประมาณการ 15,000 บาท

หมวดค่าธรรมเนียม ค่าปรับ และใบอนุญาต 1,700 บาท มีรายละเอียด ดังนี้

ค่าธรรมเนียมเกี่ยวกับใบอนุญาตการขายสุรา ประมาณการ 300 บาท

ค่าธรรมเนียมเกี่ยวกับการควบคุมอาคาร ประมาณการ 300 บาท

ค่าธรรมเนียมตามประมวลกฎหมายทีดินมาตรา 9 ประมาณการ 100 บาท

ค่าธรรมเนียมเกี่ยวกับทะเบียนพาณิชย์ ประมาณการ 500 บาท

ค่าธรรมเนียมอื่นๆ ประมาณ 100 บาท

ค่าปรับผู้กระทำผิดกฎหมายจราจรทางบก ประมาณ 100 บาท

ค่าใบอนุญาตประกอบการค้าสำหรับกิจการที่เป็นอันตรายต่อสุขภาพประมาณการ 100 บาท

ค่าใบอนุญาตเกี่ยวกับควบคุมอาคาร ประมาณการ 200 บาท

หมวดรายได้จากทรัพย์สิน 80,000 บาท มีรายละเอียด ดังนี้

ดอกเบี้ย ประมาณ 80,000 บาท

หมวดรายได้เบ็ดเตล็ด 5,000 บาท มีรายละเอียด ดังนี้

รายได้เบ็ดเตล็ดอื่นๆ ประมาณการ 5,000 บาท

หมวดรายได้จากทุน 1,000 บาท มีรายละเอียด ดังนี้

ค่าขายทอดตลาดทรัพย์สิน ประมาณการ 1,000 บาท

หมวดภาษีจัดสรร 16,740,300 บาท มีรายละเอียด ดังนี้

ภาษีและค่าธรรมเนียมรถยนต์ ประมาณการ 200,000 บาท

ภาษีมูลค่าเพิ่มตาม พ.ร.บ.กำหนดแผนฯ ประมาณการ 10,200,000 บาท

ภาษีมูลค่าเพิ่มตาม พ.ร.บ.จัดสรรรายได้ฯ ประมาณการ 1,800,000 บาท

ภาษีธุรกิจเฉพาะ ประมาณการ 7,000 บาท

ภาษียาสูบ ประมารการ 100 บาท

ภาษีสรรพสามิต ประมาณการ 4,000,000 บาท

-7-

ค่าภาคหลวงแร่ ประมาณการ 31,000 บาท

ค่าภาคหลวงปิโตรเลี่ยม ประมาณการ 500,000 บาท

ค่าธรรมเนียมจดทะเบียนสิทธิและนิตกรรมตามประมวลกฎหมายที่ดิน ประมาณการ

1,000 บาท

อากรประทานบัตรและอาชญาบัตรประมง ประมาณการ 100 บาท

ค่าธรรมและค่าใช้น้ำบาดาล ประมาณการ 500 บาท

ภาษีจัดสรรอื่นๆ ประมาณการ 600 บาท

หมวดเงินอุดหนุนทั่วไป 15,436,000 บาท มีรายละเอียด ดังนี้

เงินอุดหนุนทั่วไปสำหรับดำเนินการตามอำนาจหน้าที่และภารกิจถ่ายโอนเลือกทำ

ประมาณการ 15,436,000 บาท

**รวมทุกหมวด 32,300,000 บาท**

**ประมาณการด้านรายจ่าย ประกอบด้วย**

งบกลาง ประมาณการ 9,310,274 บาท

งบบุคลากร ประมาณการ 6,918,881 บาท

งบดำเนินงาน ประมาณการ 10,499,445 บาท

งบลงทุน ประมาณการ 3,300,400 บาท

งบรายจ่ายอื่น ประมาณการ 33,000 บาท

งบเงินอุดหนุน ประมาณการ 2,238,000 บาท

**รวมประมาณการด้านรายจ่ายทั้งสิ้น 32,300,000 บาท**

มติที่ประชุม รับทราบ

ตามที่นายก อบต.ได้ชี้แจงรายละเอียดของงบประมาณรายจ่ายประจำปี 2564 เสร็จเรียบร้อยแล้วนั้นในวาระที่ 1 ขั้นรับหลักการร่างข้อบัญญัติงบประมาณรายจ่ายประจำปี 2564 ขอเรียนเชิญเลขานุการชี้แจงระเบียบให้สมาชิกสภาทราบ

ก่อลา บือราเฮง

ประธานสภา

ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ (แก้ไขถึงฉบับที่ ๒ พ.ศ. ๒๕๕๔) หมวด ๓ ว่าด้วยญัตติ ข้อ ๔๗ ในการพิจารณาญัตติร่างข้อบัญญัติ วาระที่หนึ่ง ให้ที่ประชุมสภาท้องถิ่นปรึกษาในหลักการ แห่งร่างข้อบัญญัติและลงมติว่าจะรับหลักการแห่งข้อบัญญัตินั้นหรือไม่ หากมีสมาชิกสภาท้องถิ่นประสงค์ที่จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว ดังนั้นมีสมาชิกสภาฯท่านใด ประสงค์จะอภิปรายหรือซักถามอีกหรือไม่

นิมะ นาเซ

เลขานุการสภา

มติที่ประชุม ไม่มีสมาชิกสภาจะอภิปรายร่างข้อบัญญัติงบประมาณรายจ่ายประจำปี 2564

ก่อลา บือราเฮง

ประธานสภาฯ

ประธานสภาฯ ในวาระที่ 1 ขั้นรับหลักการ ประธานขอมติที่ประชุมสภาเพื่อพิจารณารับหลักการร่างข้อบัญญัติงบประมาณรายจ่ายประจำปี พ.ศ.2564 ด้วยการยกมือขึ้น

-8-

มติที่ประชุม มีมติรับหลักการร่างข้อบัญญัติงบประมาณรายจ่ายประจำปี พ.ศ.2564 เมื่อเวลา 11.45 น.

มีมติเป็นเอกฉันท์รับหลักการ 14 เสียง

ไม่รับหลักการ – เสียง

งดออกเสียง 1 คน

ขณะนี้สภาได้ประชุมพิจารณาตามระเบียบวาระและได้ใช้เวลาพอสมควรแล้วผมจึงขอพักการประชุมให้ทุกท่านได้รับประทานอาหารและปฏิบัติศาสนกิจ และให้มาร่วมประชุมกันอีกครั้งในเวลา 13.30 น.

ก่อลา บือราเฮง

ประธานสภา

มติที่ประชุม รับทราบ

เวลา 13.30 น.เลขานุการได้เรียกสมาชิกสภาประชุมต่อในช่วงเวลาบ่าย เมื่อครบองค์ประชุมแล้ว ประธานได้ประชุมตามระเบียบวาระต่อไป

3.2 การพิจารณาคัดเลือกคณะกรรมการแปรญัตติร่างข้อบัญญัติงบประมาณ รายจ่ายประจาปีงบประมาณ พ.ศ.๒๕64

ก่อลา บือราเฮง

ประธานสภา

การพิจารณาคัดเลือกคณะกรรมการแปรญัตติร่างข้อบัญญัติงบประมาณรายจ่าย ประจำปี พ.ศ.๒๕64 ตามที่สภาองค์การบริหารส่วนตำบลตะโละไกรทองได้มีมติ รับหลักการแห่งร่างข้อบัญญัติงบประมาณรายจ่ายประจาปีงบประมาณ พ.ศ.๒๕64 ในวาระที่ 1 แล้วนั้น เพื่อให้เป็นไปตามระเบียบว่าด้วยข้อบังคับการประชุมสภาท้องถิ่น พ.ศ.๒๕๔๗ (แก้ไขถึงฉบับที่ ๒ พ.ศ. ๒๕๕๔) ข้อ ๑๐๕ จะต้องมีการพิจารณาคัดเลือกคณะกรรมการแปรญัตติร่างข้อบัญญัติ ดังนั้นผมจึงขอให้เลขานุการสภาฯ ชี้แจงระเบียบและกฎหมายที่ เกี่ยวข้องให้ท่านสมาชิกสภาฯ ทราบ

เลขานุการสภาฯ : ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ (แก้ไขถึงฉบับที่ ๒ พ.ศ. ๒๕๕๔) ข้อ ๑๐๓ คณะกรรมการสภาท้องถิ่น มี ๒ ประเภท คือ

๑) คณะกรรมการสามัญ ประกอบด้วยสมาชิกสภาท้องถิ่น มีจานวนไม่น้อยกว่าสามคนแต่ไม่เกินเจ็ดคน

๒) คณะกรรมการวิสามัญ ประกอบด้วยสมาชิกสภาท้องถิ่น หรือบุคคล ที่ไม่ได้เป็นสมาชิกสภาท้องถิ่น มีจานวนไม่น้อยกว่าสามคนแต่ไม่เกินเจ็ดคน

ข้อ ๑๐๕ สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆ ตามความจำเป็นแก่กิจการใน หน้าที่ของสภาท้องถิ่น ฯลฯ

(๓) คณะกรรมการแปรญัตติร่างข้อบัญญัติ

ข้อ ๑๐๗ ภายใต้ข้อบังคับ ๑๐๓ วิธีเลือกคณะกรรมการสภาท้องถิ่น ให้สมาชิกสภาท้องถิ่นหรือผู้บริหารท้องถิ่น เสนอชื่อสมาชิกสภาท้องถิ่นหรือบุคคล ที่ไม่ได้เป็นสมาชิกสภาท้องถิ่นแล้วแต่กรณีในกรณีที่สมาชิกสภาท้องถิ่นเป็นผู้เสนอต้องมีสมาชิกสภา ท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมี

-9-

ผู้รับรอง การเสนอชื่อให้เสนอได้ไม่จำกัดจำนวน เว้นแต่ที่ประชุมมีมติเป็นอย่างอื่น และให้นำวิธีการเลือกตามข้อ 12 มาใช้บังคับโดยอนุโลม

ข้อ ๑๔ . ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคนให้ถือว่าผู้นั้นได้รับเลือก

ข้อ 109 การนัดประชุมและเปิดประชุมคณะกรรมการสภาท้องถิ่นครั้งแรกให้เป็นหน้าที่ของเลขานุการสภาท้องถิ่น ให้คณะกรรมการสภาท้องถิ่นคณะหนึ่งๆเลือกประธานกรรมการและเลขานุการจากรรมการสภาท้องถิ่นคณะนั้นๆ ในการประชุมของคณะกรรมการสภาท้องถิ่นต้องมีกรรมการประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุม มติของคณะกรรมการให้ถือเสียงข้างมาก กรณีคะแนนเสียงเท่ากันให้ประธานกรรมการออกเสียงชี้ขาด

ตามที่ท่านเลขานุการสภาท้องถิ่น ได้ชี้แจงหลักเกณฑ์และระเบียบให้ที่ประชุมรับทราบแล้ว ต่อไปผมขอมติที่ประชุมจะมีการแต่งตั้งคณะกรรมการแปรญัตติร่างข้อบัญญัติงบประมาณรายจ่ายประจำปี 2564 จำนวนกี่คน

ก่อลา บือราเฮง

ประธานสภา

มติที่ประชุม มติเป็นเอกฉันท์เห็นชอบเสนอ จำนวน 3 คน

มีมติเป็นเอกฉันท์เห็นชอบ 14 เสียง

ไม่เห็นชอบ - เสียง

งดออกเสียง 1 คน

เมื่อสภาท้องถิ่นมีมติเห็นชอบแต่งตั้งคณะกรรมการแปรญัตติ จำนวน 3 คน ขอให้ที่ประชุมสภา อบต.เสนอรายชื่อคณะกรรมการแปรญัตติ ทั้งนี้ต้องมีผู้รับรองไม่น้อยกว่าสองคน การคัดเลือกคณะกรรมการแปรญัตติจะเลือกคนที่หนึ่งก่อน แล้วจึงเลือกคนถัดไป จนครบตามจำนวนที่สภาท้องถิ่นกำหนดไว้

ก่อลา บือราเฮง

ประธานสภาฯ

ก่อลา บือราเฮง

ประธานสภา

มติที่ประชุม รับทราบ

ก่อลา บือราเฮง

ประธานสภาฯ

**กรุณาเสนอชื่อสมาชิกสภาเพื่อเป็นคณะกรรมการแปรญัตติคนที่ 1**

ผมนายมะรอสนี ลอมาสมาชิกสภา อบต.หมู่ 2 บ้านปาเส เสนอนายอุดม อินทร์แก้ว สมาชิกสภา อบต.หมู่ 3 บ้านใหญ่ เป็นคณะกรรมการแปรญัตติ

ขอสมาชิกสภารับรองการเสนอรายชื่อด้วย จำนวน 2 ท่าน

ดิฉันนางสาวรอบียะห์ โกะเลาะ สมาชิกสภา อบต.หมู่ 1 บ้านดินเสมอรับรอง

การเสนอรายชื่อ

ผมนายลาเตะ แคเมาะ สมาชิกสภา อบต.หมู่ 2 บ้านตะโละไกรทองขอรับรอง

การเสนอรายชื่อ

ประธานสรุปคณะกรรมการแปรญัตติคนที่ 1 ได้แก่นายอุดม อินทร์แก้ว

มีผู้รับรองได้แก่นางสาวรอบียะห์ โกะเลาะ และนายลาเตะ แคเม๊าะ

-10-

**กรุณาเสนอชื่อสมาชิกสภาเพื่อเป็นคณะกรรมการแปรญัตติคนที่ 2**

ก่อลา บือราเฮง

ประธานสภา

ผมนายอับดุลฮาเรส เจะแว สมาชิกสภา อบต.หมู่ 4 บ้านบิลยา เสนอนางสาวรอบียะห์ โกะเลาะ สสมาชิกสภา อบต.หมู่ 1 บ้านดินเสมอ เป็นคณะกรรมการแปรญัตติ

ขอสมาชิกสภารับรองการเสนอรายชื่อด้วย จำนวน 2 ท่าน

ผมนายนิมะ นาเซ สมาชิกสภา อบต.หมู่ 3 บ้านตะโละไกรทองขอรับรอง

การเสนอรายชื่อ

ผมนายสมาน ยูโซะ สมาชิกสภา อบต.หมู่ 4 บ้านกระจูดขอรับรองการเสนอรายชื่อ

ประธานสรุปคณะกรรมการแปรญัตติคนที่ 2 ได้แก่นนางรอบียะห์ โกะเลาะ

มีผู้รับรองได้แก่นายนิมะ นาเซ และนายสมาน ยูโซะ

ก่อลา บือราเฮง

ประธานสภา

**กรุณาเสนอชื่อสมาชิกสภาเพื่อเป็นคณะกรรมการแปรญัตติคนที่ 3**

ผมนายมะรอสนี ลอมา สมาชิกสภา อบต.หมู่ 2 บ้านปาเส เสนอนายกุศล แก้วเอียด สมาชิกสภา อบต.หมู่ 1 บ้านไม้แก่นเป็นคณะกรรมการแปรญัตติ

ขอสมาชิกสภารับรองการเสนอรายชื่อด้วย จำนวน 2 ท่าน

ผมนายฟารอซี เจะเซ็ง สมาชิกสภา อบต.หมู่ 4 บ้านบิลยาขอรับรอง

การเสนอรายชื่อ

ผมนายการี โต๊ะกือดุง สมาชิกสภา อบต.หมู่ 4 บ้านกระจูดขอรับรอง

การเสนอรายชื่อ

ประธานสรุปคณะกรรมการแปรญัตติคนที่ 3 ได้แก่นายกุศล แก้วเอียด

มีผู้รับรองได้แก่นายอุดม อินทร์แก้ว นายการี โต๊ะกือดุง

ก่อลา บือราเฮง

ประธานสภา

คณะกรรมการแปรญัตติร่างข้อบัญญัติงบประมาณรายจ่ายประจำปี 2564 จำนวน 3 ท่าน ได้แก่

คนที่ 1 นายอุดม อินทร์แก้ว สมาชิกสภา อบต.หมู่ 3 บ้านใหญ่

คนที่ 2 นางสาวรอบียะห์ โกะเลาะ สมาชิกสภา อบต.หมู่ 1 บ้านดินเสมอ

คนที่ 3 นายกุศล แก้วเอียด สมาชิกสภา อบต.หมู่ 1 บ้านไม้แก่น

ก่อลา บือราเฮง

ประธานสภา

เลขานุการสภาจะเป็นผู้นัดและเปิดประชุมเพื่อเลือกประธานคณะกรรมการแปรญัตติและเลขานุการคณะกรรมการแปรญัตติ

มติที่ประชุม รับทราบ

ก่อลา บือราเฮง

ประธานสภา

ข้อบังคับการประชุมสภา ข้อ 45 วรรคสาม ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น จึงขอให้สภามีมติพิจารณากรอบเวลาด้วย

-11-

ผมนายกุศล แก้วเอียด สมาชิกสภา อบต.หมู่ที่ 1 บ้านดินเสมอ เพื่อให้เหมาะสมกับสภาพความเป็นจริงและสามารถปฏิบัติได้และเป็นไปตามระเบียบข้อ 45 จึงขอเสนอกำหนดระยะเวลาเสนอคำแปรญัตติ ดังนี้

สมาชิกสภาฯ

วันที่ 18 สิงหาคม 2563 ตั้งแต่เวลา 09.00-17.00 น.เป็นเวลา 8 ชั่วโมง

วันที่ 19 สิงหาคม 2563 ตั้งแต่เวลา 09.00-17.00 น.เป็นเวลา 8 ชั่วโมง

วันที่ 20 สิงหาคม 2563 ตั้งแต่เวลา 09.00-17.00 น.เป็นเวลา 8 ชั่วโมง

รวมระยะเวลาเสนอคำแปรญัตติ 24 ชั่วโมง

มติที่ประชุม เห็นชอบกำหนดกรอบระยะเวลาเสนอคำแปรญัตติ ตามที่นายกุศล แก้วเอียด เสนอ

วันที่ 18 สิงหาคม 2563 ตั้งแต่เวลา 09.00-17.00 น.เป็นเวลา 8 ชั่วโมง

วันที่ 19 สิงหาคม 2563 ตั้งแต่เวลา 09.00-17.00 น.เป็นเวลา 8 ชั่วโมง

วันที่ 20 สิงหาคม 2563 ตั้งแต่เวลา 09.00-17.00 น.เป็นเวลา 8 ชั่วโมง

รวมระยะเวลาเสนอคำแปรญัตติ 24 ชั่วโมง

มติที่ประชุม รับทราบ

เลขานุการสภาได้นัดคณะกรรมการแปรญัตติที่ได้รับการเสนอชื่อ ประชุมพร้อมกันเพื่อเลือกประธานคณะกรรมการแปรญัตติและเลขานุการคณะกรรมการแปรญัตติ วันนี้หลังจากประชุมสภา อบต. เวลาประมาณ 16.30 น.

นิมะ นาเซ

เลขานุการสภา

คณะกรรมการฯ รับทราบ

ก่อลา บือราเฮง

ประธานสภา

ประธานสภาฯแจ้งต่อที่ประชุมว่าสมาชิกสภาท่านใดที่ประสงค์ที่จะเสนอคำแปรญัตติร่างงบประมาณรายจ่ายประจำปี 2564 สามารถเสนอคำแปรญัตติต่อคณะกรรมการฯ ณ งานกิจการสภา อบต.ได้ตามกรอบระยะเวลาที่กำหนด

มติที่ประชุม รับทราบ

3.2 ญัตติโอนงบประมาณเพิ่มเติม

3.2.1 การจัดซื้อคอกพักสัตว์เคลื่อนที่ ขอโอนงบประมาณเพิ่มเติม จำนวนเงิน

8,000 บาท งบประมาณอนุมัติเดิม 38,000 บาท

นายก อบต. นายก อบต.ชี้แจง เนื่องจากงบประมาณมีไม่เพียงพอ ประกอบกับราคาได้ปรับตัวสูงขึ้น

ซึ่งเป็นราคาตามกลไกตลาด และมีความจำเป็นต้องจัดซื้อเพื่อความสะดวกในการผสมเทียม การตรวจโรคสัตว์เลี้ยงของประชาชน จึงขออนุมัติโอนงบประมาณเพิ่มเติม 8,000 บาท

ประธานสภา ขอมติที่ประชุมอนุมัติโอนงบประมาณจัดซื้อคอกพักสัตว์เคลื่อนที่งบประมาณ 8,000 บาท หากเห็นชอบกรุณายกมือขึ้นพ้นศรีษะ

มติที่ประชุม อนุมัติโอนงบประมาณเพิ่มเติม

มีมติเป็นเอกฉันท์อนุมัติ คะแนน 14 เสียง

ไม่เห็นชอบ – เสียง

งดออกเสียง 1 คน

-12-

3.3 ขออนุมัติเปลี่ยนแปลงคำชี้แจงงบประมาณ

3.3.1 การจัดซื้อคอกพักสัตว์เคลื่อนที่

หน.สป. หัวหน้าสำนักปลัดขอเปลี่ยนแปลงคำชี้แจงงบประมาณ เนื่องจากเกิดความผิดพลาดในเรื่องของการพิมพ์ ตามข้อ 2 จาก สามารถถอดประกอบได้ง่าย เปลี่ยนแปลงเป็น สามารถเคลื่อนย้ายได้

ประธานสภา ขอมติที่ประชุมอนุมัติเปลี่ยนแปลงคำชี้แจงงบประมาณรายจ่าย การจัดซื้อคอกพักสัตว์เคลื่อนที่

มติที่ประชุม อนุมัติเปลี่ยนแปลงคำชี้แจงงบประมาณ

มีมติเป็นเอกฉันท์อนุมัติ คะแนน 14 เสียง

ไม่เห็นชอบ – เสียง

งดออกเสียง 1 คน

3.4 โอนตั้งรายการใหม่

3.4.1 จัดซื้อโต๊ะหมู่บูชา งบประมาณ 7,500 บาท

หน.สป. หัวหน้าสำนักปลัด เนื่องจาก อบต.ต้องใช้ในกิจกรรมพระราชพิธีหลายกิจกรรมจึงมีความจำเป็นต้องจัดซื้อโต๊ะหมู่บูชาเพิ่มเติมอีก 1 ชุด เป็นการซื้อตามราคามาตรฐานครุภัณฑ์ จำนวนเงิน 7,500 บาท

ประธานสภา ขอมติที่ประชุมอนุมัติจัดซื้อโต๊ะหมู่บูชา งบประมาณ 7,500 บาท หากเห็นชอบกรุณายกมือขึ้นพ้นศรีษะ

มติที่ประชุม อนุมัติโอนตั้งรายการใหม่ จัดซื้อโต๊ะหมู่บูชา งบประมาณ 7,500 บาท

มีมติเป็นเอกฉันท์อนุมัติ คะแนน 14 เสียง

ไม่เห็นชอบ – เสียง

งดออกเสียง 1 คน

3.4.2 จัดซื้อจอรับภาพโปรเจคเตอร์ชนิดมอเตอร์ไฟฟ้า งบประมาณ 24,300 บาท

หน.สป หัวหน้าสำนักปลัดชี้แจงว่าเนื่องจากมีการตั้งงบประมาณจัดซื้อโปรเจคเตอร์ชนิดมอเตอร์

ไฟฟ้าผิดหมวดรายจ่ายจากเดิมหมวดครุภัณฑ์คอมพิวเตอร์ เปลี่ยนเป็นครุภัณฑ์โฆษณา

และเผยแพร่ จำนวนเงินที่ตั้งไว้ 20,000 บาท และขอโอนเพิ่ม งบประมาณ 4,300

บาท รวมเป็น 24,300 บาท โดยจัดซื้อตามมาตรฐานบัญชีครุภัณฑ์

ประธานสภา ขอมติที่ประชุมโอนตั้งรายการใหม่จัดซื้อจอรับภาพโปรเจคเตอร์ชนิดมอเตอร์ไฟฟ้า งบประมาณ 20,000 บาท และขอโอนเพิ่มงบประมาณ 4,300 บาท รวมเป็นเงิน

24,300 บาท

-13-

มติที่ประชุม อนุมัติโอนตั้งรายการใหม่ และโอนงบประมาณ 4,300 บาทรวมเป็นเงิน 24,300 บาท

มีมติเป็นเอกฉันท์อนุมัติ คะแนน 14 เสียง

ไม่เห็นชอบ – เสียง

งดออกเสียง 1 คน

3.5 ญัตติขออนุมัติโอนลดงบประมาณหมวดครุภัณฑ์

3.5.1 รถเข็นตัดหญ้า จำนวนเงิน 5,000 บาท

3.5.2ปั้มน้ำอัตโนมัติ จำนวนเงิน 7,500 บาท

หน.สป. หัวหน้าสำนักปลัดชี้แจงว่าเนื่องจากครุภัณฑ์เดิมยังสามารถใช้การได้อีกจึงไม่มีความจำเป็น และสามารถซ่อมและใช้งานของเดิมอีกจึงขออนุมัติโอนลดงบประมาณเพื่อใช้จ่ายในด้านอื่นๆจึงขออนุมัติโอนลดงบประมาณหมวดครุภัณฑ์จำนวน 2 รายการ

ประธานสภา ขอมติที่ประชุมโอนลดงบประมาณหมวดครุภัณฑ์ การจัดซื้อรถเข็นตัดหญ้า 5,000 บาท ปั้มน้ำอัตโนมัติ 7,500 บาท

มติที่ประชุม อนุมัติโอนลดงบประมาณ จัดซื้อรถเข็นตัดหญ้า งบประมาณ 5,000 บาท จัดซื้อปั้มน้ำอัตโนมัติ งบประมาณ 7,500 บาท

มีมติเป็นเอกฉันท์อนุมัติ คะแนน 14 เสียง

ไม่เห็นชอบ – เสียง

งดออกเสียง 1 คน

บัดนี้เวลา 16.05 น.สมาชิกสภาองค์การบริหารส่วนตำบลตะโละไกรทองได้ประชุมพอสมควรแล้ว ประธานสภากล่าวขอบคุณสมาชิกสภา และนัดประชุมเพื่อพิจารณาในวาระที่ 2 ขั้นแปรญัตติ และวาระที่ 3 ขั้นตราเป็นข้อบัญญัติ ในวันที่ 26 สิงหาคม 2563 เวลา 09.30 น.จึงขอนัดประชุมสมาชิกสภาทุกท่านในวันและเวลาดังกล่าว

มติที่ประชุม รับทราบ

จากนั้นประธานสภาได้กล่าวขอบคุณผู้บริหาร สมาชิกสภา พนักงานส่วนตำบลที่เข้าร่วมประชุม และประธานสภาฯ จึงสั่งปิดการประชุม

ก่อลา บือราเฮง

ประธานสภา

เลิกประชุมเวลา 16.05 น.

ลงชื่อ ผู้บันทึกรายงานการประชุม

(นายนิมะ นาเซ)

เลขานุการสภาองค์การบริหารส่วนตำบล

ลงนาม

(นายก่อลา บือราเฮง)

ประธานสภาองค์การบริหารส่วนตำบล

แบบรายงานการประชุม

รายงานการประชุมสภาองค์การบริหารส่วนตำบลตะโละไกรทอง

สมัยสามัญ สมัยที่ 3 ครั้งที่ 2 ประจำปี 2563

เมื่อวันที่ 26 สิงหาคม 2563

ณ ห้องประชุมสภาองค์การบริหารส่วนตำบลตะโละไกรทอง

.....................................................

ผู้มาประชุม

1.นายก่อลา บือราเฮง ตำแหน่งประธานสภา อบต.

2.นายอาสุดิน สามะ ตำแหน่งรองประธานสภา อบต.

3.นายนิมะ นาเซ ตำแหน่งเลขานุการสภา อบต.

4.นางมนัญญา กาญจนาภาส ตำแหน่งสมาชิกสภา อบต.

5.นางสาวรอบียะห์ โกะเลาะ ตำแหน่งสมาชิกสภา อบต.

6.นายอัลมูบาร็อค ดอเลาะ ตำแหน่งสมาชิกสภา อบต.

7.นายลาเต๊ะ แคเม๊าะ ตำแหน่งสมาชิกสภา อบต.

8.นายฟารอซี เจะเซ็ง ตำแหน่งสมาชิกสภา อบต.

9.นายอับดุลฮาเรส เจ๊ะแว ตำแหน่งสมาชิกสภา อบต.

10.นายกุศล แก้วเอียด ตำแหน่งสมาชิกสภา อบต.

11.นายวนิชย์ ขวัญนุ้ย ตำแหน่งสมาชิกสภา อบต.

12.นายมะรอสะนี ลอมา ตำแหน่งสมาชิกสภา อบต.

13.นายอุดม อินทร์แก้ว ตำแหน่งสมาชิกสภา อบต.

15.นายสมาน ยูโซะ ตำแหน่งสมาชิกสภา อบต.

15.นายการี โต๊ะกือดุง ตำแหน่งสมาชิกสภา อบต.

ผู้ไม่มาประชุม

-ไม่มี-

ผู้มาร่วมประชุม

1.นายอาหะมัดอัสลาม ฮาแว นายก อบต.

2.นายอาหามะ สูดิง รองนายก อบต.

3.นางแฉล้ม อินทชูด รองนายก อบต.

4.นางมาลี ศุกร์เพ็ง รองปลัด อบต.

5.นายรังสฤษฏ์ สามะ หัวหน้าสำนักปลัด

6.นายก้องศักดิ์ ไชยสิทธิ์ ผอ.กองช่าง

7.นางสาวฮานานี หะยีมิง ผอ.กองคลัง

8.นางสาวกูดารณี เงาะมะเจะ นักวิเคราะห์นโยบายและแผน

-2-

เปิดประชุมเวลา 09.30 น.

เมื่อที่ประชุมครบองค์ประชุมแล้วเลขานุการฯได้ให้สัญญาณเรียกที่ประชุมเข้าห้อง ประชุม โดยนายก่อลา บือราเฮง ทำหน้าที่ประธานในที่ประชุม และประธานได้กล่าวเปิดประชุมสภาสมัยสามัญสมัยที่ 3 ครั้งที่ 2 โดยมีระเบียบวาระการประชุม ดังนี้

ระเบียบวาระที่ 1 เรื่องประธานจะแจ้งต่อที่ประชุม

การเพิ่มความระมัดระวังตามวิถีชีวิต New normol ขอให้ท่านสมาชิกสภาและผู้เข้าร่วมประชุมทุกท่านเพิ่มความระมัดระวังในการดำเนินชีวิตประจำวัน ควรเว้นระยะห่างไม่น้อยกว่า 1 เมตร และสวมหน้ากากอนามัยหรือหน้ากากผ้าทุกครั้งที่มีคนจำนวนมาก หรือมีชาวต่างชาติร่วมอยู่หัว ควรหมั่นล้างมือให้สะอาด ตามมาตรการของรัฐบาลคือ การ์ดอย่าตก

ก่อลา บือราเฮง

ประธานสภา

มติที่ประชุม รับทราบ

ระเบียบวาระที่ 2 เรื่องที่เสนอใหม่/พิจารณา/สืบเนื่อง

2.1 ร่างข้อบัญญัติงบประมาณรายจ่ายประจำปี 2564 วาระที่ 2 ขั้นแปรญัตติ

วาระที่ 3 ขั้นตราเป็นข้อบัญญัติ

ก่อลา บือราเฮง

ประธานสภา

ขอเรียนเชิญเลขานุการสภาชี้แจงขั้นตอนในวาระที่ 2 ขั้นแปรญัตติ และ วาระที่ 3 ขั้น

ตราเป็นข้อบัญญัติ

ข้อ ๔๙ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่ง ให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้น ไปให้คณะกรรมการแปรญัตติพิจารณาโดยละเอียด และที่ประชุมสภาจะต้อง กำหนดระยะเวลาเสนอคำแปรญัตติต่อคณะกรรมการแปรญัตติด้วย

ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใด เห็นควรจะแก้ไขเพิ่มเติมร่างข้อบัญญัติ ก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอ ต่อประธานคณะกรรมการแปรญัตติในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

ข้อ ๕๐ เมื่อคณะกรรมการแปรญัตติได้พิจารณาแล้ว จะต้องเสนอร่าง ข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึก ความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่าได้มีหรือไม่มี การแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการ แปรญัตติ เกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมง ก่อนวันประชุมพิจารณาเว้นแต่กรณีต้องพิจารณาเป็นการด่วน

ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงาน หรือชี้แจงข้อสงสัยต่างๆ เกี่ยวกับรายงานนั้น

/ข้อ 51...

-3-

ข้อ ๕๑ ในการพิจารณาร่างข้อบัญญัติวาระที่สอง ให้ปรึกษาเรียงตามลาดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ ที่ประชุมสภาท้องถิ่นจะได้ลงมติเป็นอย่างอื่น ถ้าที่ประชุมสภาท้องถิ่นลงมติเห็นด้วยกับคาแปรญัตติ หรือเห็น

ด้วยกับการแก้ไขในข้อใดแล้ว ไม่ให้เสนอขอแปรญัตติหรือ เสนอญัตติขอเปลี่ยนแปลงมตินั้นอีก ถ้าข้อความในข้อใดที่ได้มีมติไปแล้วขัดแย้งกัน หรือบกพร่อง ในสาระสำคัญที่ประชุมสภาท้องถิ่นจะลงมติให้ส่งปัญหานั้นไป ให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้ มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการ แปรญัตติพิจารณาใหม่ดังกล่าวแล้ว การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่เป็นการขัดข้องที่จะพิจารณาข้ออื่นๆ ต่อไป สภาท้องถิ่นอาจลงมติ ให้พิจารณาจนจบร่างข้อบัญญัติก็ได้ ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้

เรียนเชิญคณะกรรมการแปรญัตติร่างข้อบัญญัติงบประมาณรายจ่ายประจำปี 2564 ได้ชี้แจงการเสนอคำแปรญัตติ

อุดม อินทร์แก้ว

ประธานฯ

ผมนายอุดม อินทร์แก้ว สมาชิกสภา หมู่ที่ 3 บ้านใหญ่ ในฐานะประธานคณะกรรมการแปรญัตติขอชี้แจงต่อที่ประชุมสภาองค์การบริหารส่วนตำบลตะโละไกรทอง ตลอดระยะเวลาที่กำหนดให้สมาชิกสภายื่นเสนอคำแปรญัตติ ระหว่างวันที่ 18 สิงหาคม 2563 ตั้งแต่เวลา 09.00 – 17.00 น วันที่ 19 สิงหาคม 2563 ตั้งแต่เวลา 09.00 – 17.00 น.วันที่ 20 สิงหาคม 2563 ตั้งแต่เวลา09.00-17.00 น.ปรากฏว่าไม่มีสมาชิกสภาท่านใดยื่นเสนอคำแปรญัตติงบประมาณรายจ่ายประจำปี 2564 และมติที่ประชุมคณะกรรมการแปรญัตติข้อบัญญัติงบประมาณรายจ่ายประจำปี 2564 ในคราวประชุม ครั้งที่ 2 เมื่อวันที่ 22 สิงหาคม 2563 มีมติเสนอร่างข้อบัญญัติงบประมาณรายจ่ายประจำปี 2564 ตามร่างเดิมโดยไม่มีการแก้ไขหรือเพิ่มเติมร่างข้อบัญญัติงบประมาณรายจ่ายประจำปีพ.ศ.2564 แต่ประการใด

มติที่ประชุม รับทราบ

เมื่อไม่มีสมาชิกสภาท่านใดยื่นเสนอคำแปรญัตติต่อคณะกรรมการแปรญัตติงบประมาณ ประธานสภาฯ จึงขอมติที่ประชุมผ่านในวาระที่ 2 ขั้นตอนการแปรญัตติ ด้วยการ ยกมือขึ้น

ก่อลา บือราเฮง

ประธานสภา

มติที่ประชุม มติเห็นชอบผ่านวาระที่ 2 ขั้นแปรญัตติร่างข้อบัญญัติงบประมาณรายจ่ายประจำปี พ.ศ.2564

มีมติเห็นชอบผ่านร่างวาระที่ 2 คะแนน 14 เสียง

ไม่เห็นชอบ – เสียง

งดออกเสียง 1 คน

-4-

ก่อลา บือราเฮง

ประธานสภา

เมื่อที่ประชุมสภา อบต.มีมติเห็นชอบผ่านวาระที่ 2 ร่างข้อบัญญัติงบประมาณรายจ่ายประจำปี 2564

ลำดับต่อไปจะเป็นการพิจารณาในวาระที่ 3 ขั้นการตราเป็นข้อบัญญัติ ก่อนจะพิจารณาขอให้เลขานุการสภาอธิบายและชี้แจงขั้นตอนการพิจารณาในวาระที่ 3 ให้สมาชิกสภาทราบ

ผมนายนิมะ นาเซ เลขานุการสภาได้ชี้แจงวา ข้อ 52 ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 การพิจารณาร่างข้อบัญญัติในวาระที่ 3 จะไม่มีการอภิปรายเว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติงบประมาณรายจ่ายประจำปี 2564 หรือไม่

นิมะ นาเซ

เลขานุการสภา

มติที่ประชุม ไม่มีการอภิปรายเพิ่มเติม

ก่อลา บือราเฮง

ประธานสภา

ในวาระที่สาม ขั้นตราเป็นข้อบัญญัติ ประธานสภาฯ ขอมติที่ประชุมด้วยการยกมือขึ้น เพื่อลงมติจะให้ตราเป็นร่างข้อบัญญัติงบประมาณรายจ่ายประจำปี พ.ศ.2564 หรือไม่

มติที่ประชุม มติเป็นเอกฉันท์ให้ตราเป็นร่างข้อบัญญัติงบประมาณรายจ่ายประจำปี พ.ศ.2564

มีมติเห็นชอบตราเป็นร่างข้อบัญญัติด้วยคะแนนเสียง 14 เสียง

ไม่เห็นชอบ – เสียง

งดออกเสียง 1 คน

ประธานสภาสั่งพักการประชุม รับประทานอาหาร

2.3 ญัตติขออนุมัติกันเงินที่ไม่ได้ก่อหนี้ผูกพัน

ก่อลา บือราเฮง

ประธานสภา

2.3.1 โครงการงานวางท่อระบายน้ำคอนกรีตเสริมเหล็กถนนสายบาโงจืองา-แยกบ้านใหญ่ งบประมาณ 154,000 บาท

2.3.2 โครงการวางท่อระบายน้ำ คสล.สายบ้านปาเส งบประมาณ 68,000 บาท

นายก อบต.ได้ชี้แจงว่าโครงการทั้ง 2 โครงการดังกล่าว ต้องใช้ระยะเวลาในการดำเนินการพอสมควร อาจไม่สามารถดำเนินการตามระยะเวลาที่กำหนดจึงเห็นสมควรรายงานต่อสภา อบต.เพื่อขออนุมัติกันตามระเบียบฯ

หน.สป. ชี้แจงระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 4 ) พ.ศ.2561 ข้อ 59 ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพันแต่มีความจำเป็นต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี

ก่อลา บือราเฮง

ประธานสภา

ประธานสภา อบต.ขอมติที่ประชุมขออนุมัติกันเงิน หากอนุมัติกรุณายกมือขึ้นพ้นศีรษะ โครงการดังต่อไปนี้

-5-

1.โครงการงานวางท่อระบายน้ำคอนกรีตเสริมเหล็กถนนสายบาโงจืองา-แยกบ้านใหญ่ งบประมาณ 154,000 บาท

มติที่ประชุม อนุมัติกันเงิน

มีมติเป็นเอกฉันท์อนุมัติกันเงิน คะแนน 14 เสียง

ไม่เห็นชอบ – เสียง

งดออกเสียง 1 คน

2.โครงการวางท่อระบายน้ำ คสล.สายบ้านปาเส งบประมาณ 68,000 บาท

มติที่ประชุม อนุมัติกันเงิน

มีม

ติเป็นเอกฉันท์อนุมัติกันเงิน คะแนน 14 เสียง

ไม่เห็นชอบ – เสียง

งดออกเสียง 1 คน

2.4 ขออนุมัติโอนตั้งรายการใหม่

2.4.1 เครื่องกรองน้ำไฟเบอร์ บรรจุสารคาร์บอนและแมงกานีส จำนวน 1 ชุด ราคา19,000 บาท

2.4.2 เครื่องกรองน้ำไฟเบอร์ บรรจุสารเรซิ่นจำนวน 1 ชุด ราคา 19,000 บาท

2.4.3 เครื่องกรองน้ำไมโครฟิวเตอร์ขนาด 20 นิ้ว จำนวน 1 ชุดราคา 4,500 บาท

2.4.4 เครื่องกรองน้ำระบบ UF ให้ความละเอียด 0.01ไมคอน 1 ชุดราคา 21,500 บาท

2.4.5 ปั้มน้ำอัตโนมัติ จำนวน 1 ตัวราคา 5,500 บาท

2.4.6 ปั้มน้ำน้ำหอยโข่ง จำนวน 1 ตัว ราคา 5,500 บาท

หน.สป. เรียนประธานสภา สมาชิกสภาและผู้เข้าร่วมประชุมทุกท่าน สำนักปลัดมีความประสงค์

จะดำเนินการติดตั้งเครื่องกรองน้ำและผลิตน้ำดื่มสำหรับใช้ในสำนักงาน อบต.จึงขออนุมัติจัดซื้อครุภัณฑ์สำนักงาน จำนวน 6 รายการตามญัตติข้อ 2.4.1-2.4.6 รวมจำนวนเงินทั้งสิ้น 75,000 บาท จึงขอให้สภาพิจารณาอนุมัติต่อไป

มติที่ประชุม อนุมัติโอนตั้งรายการใหม่ตามญัตติข้อ 2.4.1-2.4.6 งบประมาณ 75,000 บาท

มีมติเป็นเอกฉันท์อนุมัติกันเงิน คะแนน 14 เสียง

ไม่เห็นชอบ – เสียง

งดออกเสียง 1 คน

-6-

ประธานสภาฯ ที่ประชุมไม่มีข้อราชการอื่นใดที่จะหารือหรือมีประเด็นคำถามอื่นๆ

ประธานสภากล่าวขอบคุณผู้บริหาร สมาชิกสภา เจ้าหน้าที่ อบต.ทุกท่านร่วมประชุม

จากนั้นประธานสภาจึงสั่งปิดการประชุม

เลิกประชุมเวลา 15.15 น.

ลงชื่อ ผู้บันทึกรายงานการประชุม

(นายนิมะ นาเซ)

เลขานุการสภาองค์การบริหารส่วนตำบล.

ลงนาม

(นายก่อลา บือราเฮง)

ประธานสภาองค์การบริหารส่วนตำบล.